Diari Oficial de la Generalitat Valenciana


Sumari del DOGV 4470, del 31-03-2003 (2003/3384)

ACORD de 4 de febrer de 2003, de la Comissió Territorial d'Urbanisme d'Alacant, relatiu al Catàleg de Béns i Espais Protegits de Teulada.
-----------------------------------------------------------------------------------------------------------------------------------------

### Dades del document

Número de DOGV
:   4470

Data del DOGV
:   31-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3384


Data del document
:   04-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Teulada
    * pla d'urbanisme
    * reserva natural

ACORD de 4 de febrer de 2003, de la Comissió Territorial d'Urbanisme d'Alacant, relatiu al Catàleg de Béns i Espais Protegits de Teulada. [2003/3384]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
L'Ajuntament, per acord plenari de d'1 de desembre de 2000, va acordar-ne l'exposició pública, mitjançant anuncis apareguts en el Diari Oficial de la Generalitat Valenciana, de 12 de gener de 2001, i en un dels diaris de major difusió provincial, el 16 de gener de 2001. S'hi van presentar dues al·legacions, les quals van ser desestimades. Es va aprovar provisionalment, en sessió plenària de 26 de març de 2001. Posteriorment, el mateix òrgan va aprovar documentació modificada amb data 10 de gener de 2002.
  
Segon
  
La Comissió Territorial d'Urbanisme, en la sessió realitzada el dia 23 de maig de 2002, va adoptar l'acord de suspendre l'aprovació definitiva de Catàleg de Béns i Espais Protegits del municipi de Teulada, fins que s'esmenaren les observacions assenyalades en el citat acord.
  
El 23 de maig, 18 de febrer i 16 de desembre de 2002, l'Ajuntament tramet documentació d'esmena dels inconvenients de la Conselleria de Cultura en matèria de patrimoni, així com els de l'acord mencionat de la Comissió Territorial d'Urbanisme en sessió de 23 de maig de 2002, documentació aprovada en sessions plenàries de 2 de maig, 1 de gener i 2 de desembre de 2002 respectivament.
  
Tercer
  
La documentació del Catàleg està integrada per memòria informativa i justificativa, normativa, plànols de situació dels elements catalogats dins del terme municipal i fitxa de cada element catalogat.
  
Quart
  
L'objecte de l'expedient és la identificació i determinació del règim de preservació o respecte per als béns i espais l'alteració dels quals se sotmeta a requisits restrictius acords amb l'especial valoració col·lectiva que meresquen estos béns, d'acord amb el que preveu l'article 12.f de la Llei Reguladora de l'Activitat Urbanística (en avant LRAU).
  
Este expedient es tramita per a la seua aprovació com a pla independent segons el que preveu l'article 12.f LRAU i 168.3 del Reglament de Planejament de la Comunitat Valenciana (en avant RPCV), aprovat per Decret 201/1998, de 15 de desembre de 1998, del Govern Valencià.
  
Teulada té en vigor un Pla General Municipal d'Ordenació Urbana aprovat definitivament per Resolució del conseller d'Obres Públiques, Urbanisme i Transports de 9 de juliol de 1986.
  
Als efectes de la legislació urbanística, el Catàleg arreplega els béns i espais l'alteració dels quals se sotmet a requisits restrictius acords amb l'especial valoració col·lectiva que mereixen, i establix per a cada un d'ells el següent:
  
1. El nivell de protecció que mereixen, que serà integral, parcial o ambiental, segons disposen els articles 93, 94 i 95 del RPCV.
  
2. Els elements integrants de l'ordenació estructural del Catàleg, en aplicació del que disposa l'article 97 del RPCV.
  
Als efectes de la legislació de Patrimoni Cultural Valencià, el Catàleg arreplega els Béns declarats d'Interés Cultural (BIC) i qualifica determinats béns de Rellevància Local.
  
Cinqué
  
Consta en l'expedient informe favorable de la Conselleria de Cultura de 9 de setembre de 2002.
  
Consideracions tecnicojurídiques
  
Primera
  
El procediment seguit per l'Ajuntament està d'acord amb el que preveuen els articles 12.f i 17.3 de la LRAU i l'article 168.3 RPCV, aprovat per Decret 201/1998, de 15 de desembre de 1998, del Govern Valencià.
  
Segona
  
La documentació pot considerar-se completa, als efectes del compliment de l'article 98 del RPCV relatiu a la documentació integrant dels Catàlegs.
  
Tercera
  
Les determinacions contingudes en el present expedient poden considerar-se genèricament correctes, una vegada esmenades les observacions fetes per la Comissió Territorial d'Urbanisme, en la sessió de 23 de maig de 2002, des del punt de vista de les exigències de política urbanística i territorial de la Generalitat Valenciana, tal com s'arreplega en l'article 40 de la LRAU.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda
  
1r) Aprovar definitivament l'expedient de Catàleg de Béns i Espais Protegits del terme municipal de Teulada.
  
2n) Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.-
  
Alacant, 4 de febrer de 2003.- La secretària de la Comissió Territorial d'Urbanisme: Rosario Berjón Ayuso.